Ձեռնարկը կազմակերպուած էր Ս.Դ.Հ.Կ.ի Տխրունի Ուսանողական-Երիտասարդական Միութեան կողմէ, ու պէտք է շեշտել՝ թէ կրցեր էր համախմբել տարբեր շրջանակներէ մեծաթիւ ներկայացուցչական դէմքեր ու մշակութասէրներ, որոնք հաճոյքով հետեւեցան յայտագրին։ Կոկիկ ու տպաւորիչ յայտագիր մը, որուն ընթացքին յիշատակուեցան զօր. Անդրանիկն ու Գէորգ Չաւուշը, Հրայր Դժոխքն ու Տամատեանը…։ Ակնյայտ էր, որ ձեռնարկին յաջող կիրարկումին համար Հնչակեան շրջանակը զօրաշարժի ենթարկած էր իր ամբողջ կարողականութիւնը։